Shqipëri: Gjyqtarët krijojnë shoqatën për të kontribuar në reformat
Grupi nismëtar i Shoqatës diskutoi me shqetësim rreth perceptimit që ka opinioni për korrupsionin në drejtësi
Një grup gjyqtarësh dhe juristësh të njohur shqiptarë themeluan në Tiranë Shoqatën Kombëtare të Gyqtarëve, një përpjekje e re për të përmirësuar situatën kritike në sistemin e drejtësisë, të mbingarkuar nga paaftësia dhe korruspioni. Një nga anëtarët e grupit nismëtar, gjyqtari Kastriot Selita, tha se shoqata do të ndihmojë në reformimin e sistemit të drejtësisë dhe në ngritjen e dinjitetit të gjyqtarëve. tha zoti Selita. Grupi nismëtar i Shoqatës së Gjyqtarëve diskutoi me shqetësim lidhur me perceptimin që ka opinioni publik për një nivel të lartë korrupsioni në sistemin e drejtësisë. Gjyqtari Gjin Gjoni, tha se shoqata do t’i japë propozimet e veta edhe për ndryshimet e legjislacionit të drejtësisë. - tha ai. Krahas korrupsionit, një temë tjetër ishte ndërhyrja e politikës në pavarësinë e gjyqësorit. Gjykatësi i njohur Rahman Qinami, tha në mbledhjen themeluese të shoqatës, se sistemi i drejtësisë duhet të kujdeset vetë për pavarësinë dhe pastërtinë e tij. tha zoti Qinami. Reformimi i sistemit të drejtësisë është një nga kërkesat kryesore të opinionit publik shqiptar dhe organizmave ndërkombëtare. Sipas raportimeve më të fundit të Transparency International, sistemi i drejtësisë në Shqipëri është një ndër më të korruptuarit, krahas shëndetësisë dhe tatimeve. //ii